หุ้นเช้า24ส.ค.ปิดลบ2.38จุด
หุ้นเช้า24ส.ค.เคลื่อนไหวในกรอบแคบปิดที่1,054.90 จุด ลดลง 2.38 จุด มูลค่าซื้อขาย 14,140 ล้านบาท
24 ส.ค. 2554

หุ้นเช้า24ส.ค.เคลื่อนไหวในกรอบแคบปิดที่1,054.90 จุด ลดลง 2.38 จุด มูลค่าซื้อขาย 14,140 ล้านบาท  




ดัชนีเช้าวันที่ 24 ส.ค.ปิดที่ 1,054.90 จุด ลดลง 2.38 จุด (-0.23%) แตะระดับสูงสุด 1,061.74 จุด และต่ำสุด 1,052.56 จุด มูลค่าการซื้อขาย 14,140 ล้านบาท
ตลอดช่วงเข้าที่ผ่านมาดัชนีเคลื่อนไหวขึ้นลงเพียง 10 จุด โดยเปิดตลาดดัชนีอยู่ในแดนบวก ก่อนที่จะผันผวนและเคลื่อนไหวอยู่ในแดนลบเป็นหลัก
บล.ดีบีเอส วิคเคอร์ส (ประเทศไทย) เปิดเผยว่า วันนี้ดัชนีหุ้นไทยถ้าจะเด้งก็จะเป็นในกรอบจำกัด เพราะวันนี้มีการประชุมคณะกรรมการนโยบายการเงิน (กนง.)  ที่คาดว่าจะปรับขึ้นอัตราดอกเบี้ยนโยบายอีก 0.25% จาก 3.25% เป็น 3.50% ซึ่งจะสะท้อนอัตราเงินเฟ้อและอัตราเงินเฟ้อคาดการณ์ที่สูงขึ้น 
ทั้งนี้ สิ่งที่จับตา คือ ถ้อยแถลงของกนง.เกี่ยวกับแนวโน้มเศรษฐกิจไทยและทิศทางอัตราดอกเบี้ยในช่วงที่เหลือของปีนี้ ทาง DBS Bank อาจมีการปรับประมาณการอัตราการเติบโตของเศรษฐกิจไทยหลังการประชุมกนง.วันนี้ โดยปัจจุบันคาดการณ์จีดีพีไทยปีนี้ที่ 5.0% ซึ่งสูงกว่าที่สภาพัฒน์ประเมินไว้ที่ 3.5-4.0% และสูงกว่าตัวเลขประมาณการของธปท.ที่ 4.1% 
สำหรับปัจจัยต่างประเทศก็ติดตามผลการประชุมธนาคารโลกในวันที่ 26 ส.ค.54 ซึ่งตลาดมีความหวังว่าประธานเฟดจะส่งสัญญาณเกี่ยวกับการออกมาตรการกระตุ้นเศรษฐกิจสหรัฐเพิ่มเติม หลัง QE2 มูลค่า 6 แสนล้านเหรียญสหรัฐจบลงไปตั้งแต่มิ.ย.ที่ผ่านมาจึงมีแรงซื้อดักล่วงหน้าก่อนการประชุม 
ทางกลยุทธ์ แนะนำให้ซื้อ-ขายตามรอบเป็นหลัก เพราะปัจจัยภายนอกยังผันผวนและกดดันเป็นระยะๆ ส่วนการลงทุนระยะกลาง-ยาวให้รอซื้ออ่อนตัวแบบมีนัยสำคัญ 
หลักทรัพย์ที่มีมูลค่าการซื้อขายสูงสุด 5 อันดับ ได้แก่
BANPU    มูลค่าการซื้อขาย 1,329 ล้านบาท ปิดที่ 598.00 บาท ลดลง 14.00 บาท (2.29%)
KBANK    มูลค่าการซื้อขาย 1,012 ล้านบาท ปิดที่ 125.00 บาท ลดลง 1.00 บาท (0.79%) 
SCB         มูลค่าการซื้อขาย 714 ล้านบาท ปิดที่ 116.00 บาท ลดลง 0.50 บาท (0.43%) 
BBL         มูลค่าการซื้อขาย 681 ล้านบาท ปิดที่ 152.50 บาท ลดลง 2.00 บาท (1.29%) 
PTTCH     มูลค่าการซื้อขาย 650 ล้านบาท ปิดที่ 131.00 บาท ลดลง 1.00 บาท (0.76%)